Home / aard
Afrikaanse gedigte deur Francis Grobler
Hardekopie en eBoek (PDF formaat)
Dié digbundel bestaan uit ’n versameling van 72 gedigte.
In aard word woordkuns akkuraat aangewend en ontdek die leser intense en soms ontnugterende boodskappe in die metafore en vergelykings wat swaar uit die strofes hang. As kind groei die natuur wortels deur haar en haar versugting vir die aarde en die eenvoud daarvan word weerspieël in haar woordkuns – vandaar die titel van die gedig. Grobler is ’n vrygees woordkunstenaar met ’n ongewone prentjie-kop. ’n Poëet wat haar min steur aan dig-konsekwente kegels, kalibrasies of spesifikasies. Woorde is haar waterverf en digkuns die doek. Die eindproduk is meestal onverwags – selfs vir die digter. ’n Vrydenker. ’n Dromer. ’n Kind van die aarde.
Bevat 22 toonsettings deur verskeie kunstenaars uit uiteenlopende genres. Gesing deur Jaco Blomerus en Wynand en Cheree Strydom. Dit is ’n unieke samestelling van twee kunsvorme wat meesterlik vervleg. Kenmerkend van Grobler se werk is haar hoorletterlose skryfstyl.
Kontak Francis Grobler direk vir meer inligting en/of aankope.
Sien ook ander werke deur Grobler: pyltjies innie sand /// duskant annerkant
YouTube-video van ‘Engel by Bethesda’:
In Grobler se mees onlangse werke en met die ondersteuning van bekende name in die musiekbedryf, word poësie, beelde en musiek meesterlik vervleg tot kragtige vlerke met intense boodskappe. Verskeie woordkuns-en-musiekvideos is deel van haar vindingryke penvrugte. Haar nuutste bundel s’thwathwa is ’n versameling intense gedigte wat behoorlik hulle ink werd is. “Want dit is wat dit is.” Só sê sy.
Facebook: Francis G-digte; Francis Steyn Grobler
♥️☮🔅Namasté😉 ... See MoreSee Less
♥️🔅☮ ... See MoreSee Less
lê my teen die reën
lê my teen die reën vannag –
en laat my knieë optrek teen my bors
dat ek jou kan beduie aan die nag
wat so deurskynend brand stig
in die braambos van my hart
ag was jy ‘n vertelde
of ‘n fabel
of ‘n vreemde
of ‘n vêraf kontinent
maar kyk hoe breek die sonne uit jou keel
en kyk hoe breed word die seisoene
as jou naam in kruise teen die hemel brand
ek’t nooit geweet dat reën
nie nét uit somers hang nie
want die sterre het jou verduidelik
lank voor daar gisters
of die wêreld ‘n spul bybels was
in die wig van my bors
soos ‘n klein verbond
en my asem sal soos spookskrif
in my kuiltjie hang
en as die elims uit jou iris val (soos vandag)
sal ek jou van voor-af indig teen die Lig
sodat die lammers deurnag slaap
en sal ek vir jou tempels op my hande bou
en seders en soetriet in die vleie plant
ek sal brood los by die kritte van jou kop
in die wieg van ‘n ou-ou testament
sal ek vere voor my vensters hou
sodat geen wiggelaar of war
die sugte uit die some van my kyk kan skeur
of my oë in bystellings aan die wêreld smous nie
lê my teen die reën vannag -
laat my sterf
en vir drie dae bly
soos Jesus en jona en jy
want jy sal weer soos wierook ruik – en ek soos gras
soos toe my mond ‘n bietjie sagter was
fg2019© ... See MoreSee Less
word golwe eers branders as dit breek?
wat sukkel my hande so?
en hoor hoe sleep my tong
kyk hoe wankel my woorde
en kyk hoe stotter my strofes in hul staan
hoor hoe val my verse oor hul voete
of is dit net die aarde wat roggel?
sý wat eens so sorgsaam was
kyk hoe sit die ink in die hoeke van my mond
en voel hoe dun word die drakrag
van dig in hierdie plek
ek wonder hoeveel dele droef ‘n sonsak bed-toe dra
en hoe ver liefde buig voor dit skeur?
want kyk hoe krom trek die maan vanaand
of word golwe eers branders as dit breek?
☮♥️🔆 ... See MoreSee Less
Nog YouTube-videos: Kragtens die wet op Swye (Cheree); Saartjie (Jaco Blomerus); Versmakers (Cheree); Liewe Boer (Cheree)
All Animal Lives Matter /// Cat Tails /// The Friendly Creatures /// Songs of the Wild /// Bonsai – Die Wurgverskynsel